SET ปิดเย็นร่วงต่อ 5 จุด มูลค่าซื้อขายเบาบาง 3.4 หมื่นลบ. นลท.ชะลอลงทุนหลังใกล้หยุดยาว
SET ปิดเย็นร่วงต่อ 5 จุด มูลค่าซื้อขายเบาบาง 3.4 หมื่นลบ. นลท.ชะลอลงทุนหลังใกล้หยุดยาว โดยดัชนีปิดตลาดวันนี้ ที่ระดับ 1,644.22 จุด ลบ 4.84 จุด หรือ 0.29% มูลค่าการซื้อขาย 3.45 หมื่นล้านบาท
4 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,644.22 จุด ลบ 4.84 จุด หรือ 0.29% มูลค่าการซื้อขาย 3.45 หมื่นล้านบาท
10 หุ้นกดดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้ปรับตัวลง โดยปัจจัยหลักยังไม่มีการเปลี่ยนแปลง จากการเมืองในประเทศที่ยังไม่แน่นอนทำให้ยังคงกดดันตลาดฯอยู่ และกังวลเศรษฐกิจโลกชะลอตัวก็กดดันตลาดฯด้วย
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ ในลักษณะทรงตัว เนื่องจากยังต้องรอดูการเจรจาการค้าระหว่างสหรัฐฯ และจีน ว่าจะสามารถไปถึงขั้นเซ็นสัญญาตกลงกันได้หรือไม่ ซึ่งก็มีความคาดหวังในเชิงบวกอยู่ และความคืบหน้าการแยกตัวของอังกฤษออกจากสหภาพยุโรป (Brexit) ที่ยังต้องติดตามซึ่งตอนนี้ก็ยังไม่เห็นอะไรเป็นบวก
แนวโน้มการลงทุนในวันพรุ่งนี้ (5 เม.ย.) คาดตลาดฯคงจะแกว่งไซด์เวย์ทั้งในแดนบวก-ลบ เนื่องจากใกล้จะถึงช่วงวันหยุดระยะยาว ทำให้นักลงทุนบางส่วนไม่ค่อยกล้าเข้ามาเล่น พร้อมให้แนวรับ 1,630 จุด ส่วนแนวต้าน 1,655 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCB มูลค่าการซื้อขาย 1,434,938.05 ล้านบาท ปิดที่ 129.50 บาท ลดลง 1.00 บาท
PTT มูลค่าการซื้อขาย 1,291,084.38 ล้านบาท ปิดที่ 48.00 บาท ลดลง 0.25 บาท
CPALL มูลค่าการซื้อขาย 1,255,890.55 ล้านบาท ปิดที่ 75.25 บาท ลดลง 0.75 บาท
PTTGC มูลค่าการซื้อขาย 987,155.12 ล้านบาท ปิดที่ 68.75 บาท ลดลง 0.50 บาท
SCC &lt;XD&gt; มูลค่าการซื้อขาย 967,116.00 ล้านบาท ปิดที่ 476.00 บาท ราคาไม่เปลี่ยนแปลง
 ตลาดหุ้นเอเชีย
